Дом па вуліцы Леніна, 34 (Пінск)

Дом па вуліцы Леніна, 34 — будынак у гістарычным цэнтры Пінска. Пабудаваны ў 1920-х гг. з цэглы. Архітэктура Архітэктуры будынка ўласцівыя элементы канструктывізму. Двухпавярховы Г-падобны ў плане будынак з двухсхільным дахам. Падоўжным галоўным фасадам арыентаваны на вуліцу Леніна. Фасад мае асіметрычную кампазіцыю са свабоднай рытмічнай групоўкай аконных праёмаў. Кампазіцыйным акцэнтам з’яўляецца плоскі рызаліт, завершаны трохвугольным атыкам з вялікім паўцыркульным акном. Паверхі падзелены гарызантальнай цягай, рызаліт вылучаны балконам на ўсю шырыню. Планіроўка калідорная, з двухбаковым размяшчэннем кабінетаў. Зноскі Літаратура Т. В. Габрусь, А. Н. Кулагин. 1354. Застройка улицы Ленина // Свод памятников истории и культуры Белоруссии (руск.) / АН БССР, Ин-т искусствоведения, этнографии и фольклора; Редкол.: С. В. Марцелев (гл. ред.) и др. — Мн.: БелСЭ, 1990. — Брестская область. — С. 316. — 424 с.: ил. — ISBN 5-85700-017-3. Спасылкі На Вікісховішчы ёсць медыяфайлы па тэме Дом па вуліцы Леніна, 34 (Пінск)